
REFERAT

Propunere de aprobare a acordării titlului de Cetăţean de Onoare 
al Municipiului Timişoara domnului IOAN (HANSI) MOSER
 în atenţia Comisiei pentru cultură, ştiinţă, învăţământ, sănătate, protecţie socială, turism, ecologie, sport şi culte şi al Comisiei pentru administraţie locală, juridică, ordine publică, drepturile omului şi probleme ale minorităţilor
Domnul Ioan (Hansi) Moser s-a născut la 24 ianuarie 1937. A absolvit Facultatea de Mecanică din Timişoara şi Facultatea de Educaţie Fizică şi Sport din Bucureşti. 

Pasiunea vieţii sale a fost şi este handbalul, sport cu care a obţinut o seama de premii, deţinând un palmares impresionant.

A debutat în prima ligă de handbal în martie 1955 la Ştiinţa Timişoara, înregistrând o serie de succese, tot atâtea bucurii pentru iubitorii sportului timişorean:

-
campion naţional cu Ştiinţa Timişoara, în anul 1956

-
campion naţional cu Dinamo Bucureşti de 11 ori

-
Cupa Campionilor Europeni, cu Dinamo, în anul 1965

-
campion mondial cu echipa României, în anii 1961 şi 1964

-
golgeter şi cel mai bun jucător la CM din Cehoslovacia 1964

-
medalie de bronz la CM din Suedia 1967

-
are 224 selecţii în echipa României

În străinătate a evoluat şi a antrenat echipe precum VfL Grunzburg, TSV Milberthofen, Frisch auf Goppingen, iar în Elveţia a pregătit pe Emmenstraad Luzern.

Propunem să se acorde domnului Ioan (Hansi) Moser titlul de Cetăţean de Onoare al Municipiului Timişoara. Menţionăm că această propunere de a i se acorda titlul de Cetăţean de Onoare al Municipiului Timişoara domnului Ioan (Hansi) Moser a fost făcută de domnul primar Gheorghe Ciuhandu, la iniţiativa domnilor consilieri Dumitru Ţucu şi Ovidiu Ciuhandu, iar referatul a fost întocmit de Biroul Relaţii Publice, Învăţământ, Cultură şi Sport din cadrul Primăriei Municipiului Timişoara.

